CELEX: 62013FN0096
Language: hu
Date: 2013-09-23 00:00:00
Title: F-96/13. sz. ügy: 2013. szeptember 23-án benyújtott kereset — ZZ kontra Bizottság

14.12.2013   
            
            
               HU
            
            
               Az Európai Unió Hivatalos Lapja
            
            
               C 367/40
            
         2013. szeptember 23-án benyújtott kereset — ZZ kontra Bizottság
   (F-96/13. sz. ügy)
   2013/C 367/71
   Az eljárás nyelve: francia
   
      Felek
   
   
      Felperes: ZZ (Brüsszel, Belgium) (képviselők: A. Coolen, J.-N. Louis, E. Marchal és D. Abreu Caldas ügyvédek)
   
      Alperes: Európai Bizottság
   
      A jogvita tárgya és leírása
   
   A felperesnek a Kelet-Jeruzsálemben szolgálatot teljesítő ciszjordániai és gázai-övezeti küldöttségtől a brüsszeli Mobilitáspolitikai és Közlekedési Főigazgatóság közös források MOVE/ENER igazgatóságához történő visszamenőleges hatályú újrabeosztását elrendelő határozat megsemmisítése iránti kérelem.
   
      Kereseti kérelmek
   
   
               —
            
            
               A Közszolgálati Törvényszék semmisítse meg a Karrier- és Teljesítménymenedzsment Egység személyi állomány mozgatásáért felelős csoportjának vezetője által aláírt 2013. január 25-i határozatot, amely a felperest 2013. január 1-jei visszamenőleges hatállyal újrabeosztotta a Mobilitáspolitikai és Közlekedési Főigazgatóság közös források MOVE/ENER igazgatóságához (Brüsszel);
            
         
               —
            
            
               a Közszolgálati Törvényszék a Bizottságot kötelezze vagyoni és nem vagyoni kártérítés címén jelképes egy euró fizetésére a felperes részére, valamint a költségek viselésére.